MT Il-Ġurnal Uffiċjali tal-Unjoni Ewropea C 214/28

Komunikazzjoni mill-Gvern Franċiż dwar id-Direttiva 94/22/KE tal-Parlament Ewropew u tal-Kunsill dwar il-kundizzjonijiet għall-għoti u l-użu ta' awtorizzazzjonijiet għall-prospettar, esplorazzjoni u produzzjoni ta’ idrokarburi (1)

(Avviż dwar it-talba għall-permess esklussiv għat-tiftix għal depożiti ta' idrokarburi likwidi jew fil-forma ta’ gass, imsejjaħ “Permis de Blyes”)

(Test b’relevanza għaż-ŻEE)

2010/C 214/07

Permezz ta' applikazzjoni mibgħuta u rreġistrata fil-21 ta' April 2010, il-kumpanija Realm Energy International li l-uffiċċju reġistrat tagħha huwa 2nd Floor, Berkeley Square House, London, W1J 6BD, UNITED KINGDOM, talbet biex jinħarġilha permess esklussiv għal perjodu ta' ħames (5) snin, imsejjaħ “Permis de Blyes”, għal tiftix għal depożiti tal-idrokarburi likwidi jew fil-forma ta' gass f'żona ta' madwar 3 283 kilometru kwadru, li tagħmel parti mid-dipartimenti ta' Ain, ta' Isère, ta' Rhône u ta' Savoie.

Din it-talba tagħmel parti miż-żona tal-perimetru tat-talba għall-permess imsejjaħ “de Lyon-Annecy” ippubblikat fil-ĠU C 18 tat-23.1.2010, p. 40, u parti oħra esterna. Dan l-avviż ta' kompetizzjoni jirrigwarda biss din il-parti esterna. Il-perimetru tagħha huwa magħmul mill-arki tal-meridjani u tal-paralleli li suċċessivament jgħaqqdu l-punti definiti hawn taħt mill-koordinati ġeografiċi tagħhom, bil-meridjan oriġinali li huwa dak ta' Pariġi.

Punt Lonġitudni grad mil-Lvant Latitudni grad mit-Tramuntana A 02,80 51,30 B 03,10 51,30 C 03,10 51,40 D 03,30 51,40 E 03,30 51,10 F 03,00 51,10 G 03,00 51,00 H 02,90 51,00 I 02,90 50,90 J 02,80 50,90

Preżentazzjoni tal-applikazzjonijiet u l-kriterji għall-għoti tad-dritt

Dawk li jressqu l-applikazzjoni inizjali u l-applikazzjonijiet kompetittivi għandhom jagħtu prova li huma jissodisfaw il-kundizzjonijiet meħtieġa sabiex jinħarġilhom id-dritt, kif speċifikat fl-Artikoli 4 u 5 tad-Digriet Nru 2006-648 tat-2 ta’ Ġunju 2006 dwar id-drittijiet minerarji u d-drittijiet tal-ħżin taħt l-art (Journal officiel de la République française (Il-Ġurnal Uffiċjali tar-Repubblika Franċiża) tat-3 ta’ Ġunju 2006).

Il-kumpaniji interessati jistgħu jressqu applikazzjoni kompetittiva fi żmien disgħin jum mid-data tal-pubblikazzjoni ta' dan l-avviż, skont il-proċedura miġbura fl-“Avviż dwar il-ksib ta' drittijiet minerarji għall-idrokarburi fi Franza”, ippubblikat fil-ĠU C 374 tat-30 ta' Diċembru 1994, paġna 11, u stabbiliti mid-Digriet Nru 2006-648 tat-2 ta' Ġunju 2006, dwar id-drittijiet minerarji u d-drittijiet tal-ħżin taħt l-art (Journal officiel de la République française tat-3 ta' Ġunju 2006).

L-applikazzjonijiet kompetittivi għandhom ikunu indirizzati lill-ministru inkarigat mill-minjieri fl-indirizz li jidher hawn taħt. Id-deċiżjonijiet dwar l-applikazzjoni inizjali u l-applikazzjonijiet kompetittivi se jittieħdu fi żmien sentejn mill-wasla tal-applikazzjoni inizjali għand l-awtoritajiet Franċiżi, mhux aktar tard mill-15 ta' Jannar 2011.

Il-kundizzjonijiet u r-rekwiżiti għat-twettiq tal-attività u għall-waqfien tagħha

L-applikanti huma mistiedna jirreferu għall-Artikoli 79 u 79.1 tal-kodiċi minerarju u għad-Digriet Nru 2006-649 tat-2 ta’ Ġunju 2006, dwar ix-xogħlijiet minerarji, u x-xogħlijiet tal-ħżin taħt l-art u l-kontroll tal-minjieri, u l-ħażniet taħt l-art (Journal officiel de la République française tat-3 ta’ Ġunju 2006).

Aktar tagħrif rilevanti jista’ jinkiseb mill-ministère de l'écologie, de l’énergie, du développement durable et de la mer (Ministeru tal-Ekoloġija, l-Enerġija, l-Iżvilupp Sostenibbli u l-Baħar): Direction générale de l'énergie et du climat, Direction de l’énergie, (Id-Direttorat Ġenerali tal-Enerġija u l-Klima, Id-Direttorat tal-Enerġija), Sous-direction de la sécurité d’approvisionnement et nouveaux produits énergétiques (Id-Diviżjoni tas-Sikurezza tal-Provvista u tal-Prodotti l-ġodda tal-enerġija) Grande Arche de la Défense — Paroi Nord, 92055 La Défense Cedex, FRANCE (Tel. +33 140819529).

Id-dispożizzjonijiet regolatorji msemmija hawn fuq, jinsabu fis-sit Légifrance: http://www.legifrance.gouv.fr

(1) ĠU L 164, 30.6.1994, p. 3.